ROMÂNIA

MUNICIPIUL DEVA

PRIMĂRIA MUNICIPIULUI DEVA

SERVICIUL RESURSE UMANE

**RAPORT DE SPECIALITATE**

la proiectul de hotărâre privind modificarea statului de funcții pentru aparatul de specialitate al Primarului municipiului Deva

« Serviciul resurse umane » al aparatului de specialitate al Primarului municipiului Deva, analizând Referatul de aprobare întocmit de iniţiatorul proiectului, Primarul municipiului Deva, d-l Nicolae - Florin Oancea, supunem atenţiei Consiliului local Deva următoarele:

Pentru o cât mai bună organizare care să deservească interesul public, legiuitorul a lăsat angajatorului prerogativa de a-și organiza activitatea în conformitate cu cerințele unei funcționări eficiente, iar în raport cu aceasta, să dimensioneze numărul personalului angajat pe diferite posturi potrivit nevoilor reale ale instituției .

Conform art. 129 din Codul administrativ, consiliul local aprobă, la propunerea primarului, organigrama, statul de funcții și Regulamentul de Organizare și Funcționare al instituției .

Pe parcursul desfășurării activității instituției pot interveni numeroase situații în care să fie necesară modificarea elementelor de mai sus .

În acest sens, Codul administrativ reprezintă cadrul legal care reglementează modificările în situația posturilor, funcții publice sau posturi în regim contractual, precum și în situația angajaților, funcționari publici sau persoane angajate cu contract individual de muncă, denumite în continuare personal contractual .

Modificările care survin în situația posturilor pot fi : transformări de posturi vacante sau temporar vacante, înființări sau reduceri de posturi .

Modificările care survin în situația angajaților pot fi : transformări de posturi ocupate ca urmare a unor proceduri de promovare în grad profesional / treaptă profesională, promovare în clasă / funcție, precum și mutări temporare sau definitive, cu repartizarea corespunzătoare a postului ocupat.

* Promovarea în grad profesional este modalitatea de dezvoltare a carierei prin ocuparea unei funcţii publice de execuţie de grad profesional imediat superior celui deţinut de funcţionarul public, prin concurs sau examen organizat de către instituţiile publice, cu încadrarea în fondurile bugetare alocate, **prin** **transformarea postului ocupat de funcţionarul public** ca urmare a promovării concursului sau examenului.

Având în vedere că în data de 31 ianuarie 2022 s-a desfășurat proba scrisă la examenul de promovare în grad profesional a funcționarilor publici în urma căruia 4 ( patru ) funcționari publici din cadrul aparatului de specialitate al Primarului municipiului Deva au fost declarați ”ADMIS”,

În baza prevederilor art.478 al O.U.G. nr.57/2019 *privind Codul Administrativ, cu modificările și completările ulterioare* care stabilește că postul ocupat de funcţionarul public care promovează examenul în urma promovării în gradul profesional imediat superior celui deţinut, va fi transformat, s-a propus transformarea următoarelor posturi :

- postul de Consilier juridic, clasa I, grad profesional asistent din cadrul ”Compartimentului administrarea domeniului public și privat” al ”Serviciului administrarea domeniului public și privat” din Direcția Deva 2020 se transformă în Consilier juridic, grad profesional principal;

- postul de Polițist local, clasa I, grad profesional principal din cadrul Compartimentului fluidizare trafic rutier al Serviciului circulație pe drumurile publice din Direcția Poliția Locală a aparatului de specialitate al Primarului municipiului Deva se transformă în Polițist local, clasa I, grad profesional superior ;

- postul de Polițist local, clasa I, grad profesional principal din cadrul ”Compartimentului evidența persoanelor” al ”Serviciului ordine și liniște publică, paza bunurilor” din cadrul Direcției Poliția Locală a aparatului de specialitate al Primarului municipiului Deva se transformă în Polițist local, clasa I, grad profesional superior ;

 - un post de Polițist local, clasa I, grad profesional principal din cadrul ”Compartimentului operatori trafic-supraveghere” al ”Serviciului monitorizare video și trafic” din Direcţia Poliția Locală a aparatului de specialitate al Primarului municipiului Deva se transformă în Polițist local, clasa I, grad profesional superior .

* Codul administrativ prevede posibilitatea transformării unei funcţii publice vacante într-o funcţie publică cu o **altă denumire** sau într-o funcţie publică de **nivel inferior ori superior**, în raport cu necesitățile instituției .

Potrivit art. 505, alin. (3) din Codul administrativ, pentru funcţionarii publici de execuţie, prin funcţie publică de nivel inferior se înţelege orice funcţie publică cu grad profesional mai mic decât gradul profesional al funcţiei publice deţinute sau de clasă de nivel inferior.

**Gradul profesional** al unei funcții publice este în concordanță cu condiţiile minime de vechime în specialitatea studiilor necesare ocupării funcţiilor publice, stabilite la art. 468 din Codul administrativ, astfel :

a) un an în specialitatea studiilor necesare exercitării funcţiei publice, pentru ocuparea funcţiilor publice de execuţie de grad profesional asistent;

b) 5 ani în specialitatea studiilor necesare exercitării funcţiei publice, pentru ocuparea funcţiilor publice de execuţie de grad profesional principal;

c) 7 ani în specialitatea studiilor necesare exercitării funcţiei publice, pentru ocuparea funcţiilor publice de execuţie de grad profesional superior.

În raport cu **nivelul studiilor** necesare ocupării funcţiei publice, funcţiile publice se împart în 3 clase, definite la art. 386 din Codul Administrativ :

a) clasa I cuprinde funcţiile publice pentru a căror ocupare se cer studii universitare de licenţă absolvite cu diplomă de licenţă sau echivalentă;

b) clasa a II-a cuprinde funcţiile publice pentru a căror ocupare se cer studii superioare de scurtă durată, absolvite cu diplomă, în perioada anterioară aplicării celor trei cicluri tip Bologna;

c) clasa a III-a cuprinde funcţiile publice pentru a căror ocupare se cer studii liceale, respectiv studii medii liceale, finalizate cu diplomă de bacalaureat.

Ținând cont de cele de mai sus, la solicitarea conducătorului ”Direcției urbanism, privatizare”, Arhitectul-șef al municipiului Deva, transmisă prin referatul nr.15.534/ 14.02.2022, pentru a face mai accesibile condițiile de ocupare ale unui post vacant în ceea ce privește vechimea în specialitatea studiilor necesară exercitării funcției publice, s-a propus transformarea unui postului vacant de Consilier, clasa I, grad profesional principal din cadrul ”Compartimentului urbanism, amenajarea teritoriului, autorizații în construcții” în Consilier, clasa I, grad profesional asistent.

Transformările posturilor în urma promovării în grad profesional și transformarea postului vacant de mai sus vor modifica în mod corespunzător statul de funcții al instituției .

Toate operațiunile de mai sus referitoare la funcțiile publice și la funcționarii publici se desfășoară sub monitorizarea Agenției Naționale a Funcționarilor Publici, căreia instituția are obligația de a-i comunica, în conformitate cu art. 409 din Codul Administrativ, modificările intervenite în situaţia posturilor şi a funcţionarilor publici în următoarele situații:

1. intervenirea unor modificări în structura funcţiilor publice din cadrul autorităţilor sau instituţiilor publice, ca urmare a promovării în clasă şi a promovării în grad profesional a funcţionarilor publici;

b) transformarea unei funcţii publice vacante într-o funcţie publică cu o altă denumire sau într-o funcţie publică de nivel inferior ori superior, cu încadrarea în numărul maxim de posturi aprobat pentru autoritatea sau instituţia publică şi în fondurile bugetare anuale alocate .

* Codul Administrativ prevede posibilitatea ca, pentru a pune în concordanță volumul de muncă al unui compartiment funcțional cu numărul de personal, la solicitarea motivată a conducătorilor compartimentelor respective sau la solicitarea motivată a funcționarului public în cauză, să se realizeze mutarea temporară sau definitivă a funcționarilor publici, cu repartizarea corespunzătoare a postului ocupat .

Mutarea reprezintă o modalitate de modificare a raportului de serviciu al cărui temei legal se regăsește în art. 507 din Codul administrativ și care conduce la **modificarea organigramei și a statului de funcții .**

Față de cele de mai sus, la solicitarea conducerii Direcției Deva 2020 transmisă prin adresa nr.16.917/16.02.2022, în vederea eficientizării activității ”Serviciului investiții și reparații publice”, s-a propus mutarea definitivă a unui post de Consilier, grad profesional superior din cadrul ”Serviciului unitatea municipală pentru monitorizarea serviciilor comunitare de utilități publice” în cadrul ”Serviciul investiții și reparații publice” al Direcției Deva 2020, cu repartizarea corespunzătoare a postului ocupat și cu acordul scris al funcționarului public .

* În prezent activitatea de trasare a locurilor de parcare pe raza municipiului Deva se realizează cu personalul ”Compartimentului administrarea domeniului public și privat” din serviciul cu același nume al Direcției Deva 2020 .

Deoarece trasarea locurilor de parcare urmează să fie desfășurată prin Serviciul Public de Întreținere și Gospodărire Municipală Deva, care deține logistica și personalul necesar, se impune modificarea Regulamentului de Organizare și Funcționare pentru acest serviciu, în sensul radierii dintre atribuții a celor legate de activitatea de trasare a locurilor de parcare și de montare a stâlpilor .

Personalul care avea aceste sarcinile de serviciu referitoare la trasarea locurilor de parcare va fi relocat .

La solicitarea conducerii Centrului Cultural Drăgan Muntean Deva, prin care se justifică necesitatea suplimentării numărului de posturi din ”Compartimentul administrativ” cu două posturi de Muncitor calificat treapta I, cu calificare tâmplar / instalator, pentru a asigura lucrările de reparație, întreținere la sediul instituției, s-a propus preluarea a două posturi de Muncitor calificat, treapta I din ”Compartimentul administrarea domeniului public și privat” al ”Serviciului administrarea domeniului public și privat” din Direcția Deva 2020 a aparatului de specialitate al Primarului municipiului Deva în cadrul ”Compartimentului administrativ” al ”Centrului Cultural Drăgan Muntean Deva” .

Preluarea se va face cu acordul titularilor posturilor, în scopul eficientizării activității Centrului Cultural Drăgan Muntean Deva, în conformitate cu prevederile Codului Muncii .

În prezent ”Serviciul administrare piețe” administrează atât piețele agro-alimentare cu locație fixă de pe raza municipiului Deva, respectiv piața situată pe str. Ion Creangă, piața Cioclovina, piața Kogălniceanu și piața Bejan, cât și de piețele volante și târgurile organizate cu ocazia diferitelor evenimente .

Deoarece cele din urmă enumerate ocupă domeniul public al municipiului dar nu au caracter permanent și nici o locație fixă, s-a propus ca organizarea târgurilor, expozițiilor, festivalurilor, piețelor volante precum și încasarea taxelor pentru aceste evenimente să fie preluată de ”Serviciul administrarea domeniului public și privat” .

În acest scop se va modifica Regulamentul de Organizare și Funcționare atât pentru Serviciul administrarea domeniului public și privat – Compartimentul administrarea domeniului public și privat – punctul D 7.1, cât și pentru Serviciul administrare piețe – punctul P, așa cum se solicită și prin adresa nr. 16.510 / 16.02.2022 a Serviciului administrarea domeniului public și privat .

Modificările propuse pentru organigramă și statul de funcții sunt prezentate centralizat mai jos :

Modificări survenite în organigrama

|  |  |  |  |
| --- | --- | --- | --- |
| **Nr. crt.** | **Compartimentul funcțional** | **Numărul de posturi anterior modificării** | **Numărul de posturi după modificare** |
| 1. | Compartiment administrarea domeniului public și privat | 21 | 19 |
| 2. | Serviciul unitatea municipală pentru monitorizarea serviciilor comunitare de utilități publice | 1 + 8 | 1 + 7 |
| 3. | Serviciul investiții și reparații publice | 1 + 7 | 1 + 8 |

Anterior modificării, conform ultimei organigrame aprobate, numărul total de posturi din aparatul de specialitate al Primarului municipiului Deva era de 361 posturi, iar după modificare va fi de 359 posturi .

Modificări survenite în statul de funcții

|  |  |  |  |  |
| --- | --- | --- | --- | --- |
| **Nr. crt.** | **Nr. crt. stat de funcții** | **Postul anterior transformării** | **Postul după transformare** | **Obs.** |
| 1. | 88 | Consilier juridic, clasa I, grad profesional **asistent** | Consilier juridic, clasa I, grad profesional **principal** | Post ocupat, transformat în urma promovării în grad a funcționarului public |
| 2. | 202 | Consilier, clasa I, grad profesional **principal** | Consilier, clasa I, grad profesional **asistent** | Post vacant |
| 3. | 311 | Polițist local, clasa I, grad profesional **principal** | Polițist local, clasa I, grad profesional **superior** | Post ocupat, transformat în urma promovării în grad a funcționarului public |
| 4. | 320 | Polițist local, clasa I, grad profesional **principal** | Polițist local, clasa I, grad profesional **superior** | Post ocupat, transformat în urma promovării în grad a funcționarului public |
| 5. | 351 | Polițist local, clasa I, grad profesional **principal** | Polițist local, clasa I, grad profesional **superior** | Post ocupat, transformat în urma promovării în grad a funcționarului public |

Față de mai sus, în temeiul prevederilor art. 129 alin.2 lit.“a”, alin.3 lit.“c” , art.139 alin. 1, art.409 și art.478 alin.1 din Ordonanța de urgență nr.57/2019 *privind Codul administrativ*, cu modificările și completările ulterioare,

Supunem spre aprobare Consiliului Local al municipiului Deva proiectul de hotărâre în forma prezentată.

 **ȘEF SERVICIU RESURSE UMANE,**

Felea Diana Maria

 **DIRECTOR EXECUTIV D.J.A.P.L.**

Mura Oana Diana